Дидонэрэ Энейрэ
ЦIыхушхуэр щхьэгъубжэнэм дэплъу щытт.
ЦIыхубзым и дунейр-тIэ
Тенджыз умэзэха нэхъей, Iуву зэхэуэ
Абы и алыдж щIакIуэ быхъум и кIэкъуащIэм
и деж щиухт.
Ауэ модрейр щхьэгъубжэм зэрыдэплът.
Ар здэплъэр иджыпсту
Мы щIыпIэм апхуэдизкIэ ежыжьэкIти
Ву макъ зыхъумэ блащхьэм ещхьт и Iупэр,
Iэгубжьэм ит щIэплъыпIэри IупщIыбзэт.
Бдзэжьей къудейт гуащэм и лъагъуныгъэр.
Абыи илъэкIыну къыщIэкIынт
Ипкъ лантIэмкIэ хы сыджхэр зэгуигъэхуу
Кхъухьым кIэлъысу щауэм тежыфын.
Ауэ мор игукIэ Iуфэм теувакIэт,
Арати хым хы нэпскIэ зихъуэжащ.
Хэти щыгъуазэщ - гур щыкIуэдым дежщ
Гъуэгуанэм хуэмахуэну жьыр къыщепщэр.
Арати, лIы ирикъум Карфаген
Ибгынэри и гъуэгу теувэжащ.
Гуащэр зэфIэтт, къалэр къэзыхухь блыным деж
И дзэлIхэм щащIа мафIэм бгъэдэтыпэу.
Iугъуэмрэ бзиймрэ я зэхуаку щыпщIыпщI
Лыгъэ жьэражьэм абы хилъагъукIт
макъыншэу Карфаген зэрыкIуэдыжыр,
Катон благъуэм иплъэным Iэджи иIэу.
ЗэзыдзэкIар Чэрим Марианнэщ.
